钦定古今图书集成/理学汇编/文学典/第190卷 > 释皎然诗式 > 《重意诗例》
## 钦定古今图书集成/理学汇编/文学典/第190卷 > 释皎然诗式 > 《重意诗例》

“两重意。”已上皆文外之旨。若遇高手，如康乐公，览而
察之，但见情性，不睹文字，盖诣道之极也。向使此道，
尊之于儒，则冠六经之首；贵之于道，则居众妙之门；
精之于释，则彻空王之奥。但恐徒挥斧斤，而无其用，
故伯牙所以叹息也。畴昔国朝协律郎吴竞，与越僧
元监集秀句，二子天机素少，选又不精，多采浮浅之
言以诱蒙俗，特入瞽夫偷语之便，何异借贼兵而资
盗粮，无益于《诗》教矣。